Devid Akselrod: Izraeli po pengon procesin e paqes në Lindjen e Mesme
Këshilltari i Presidentit Obama tha se plani i Izraelit është "fyerje" për ata që promovojnë paqen
Kanë kaluar ditë nga njoftimi izraelit rreth synimeve për të ndertuar 1,600 njesi banimi në Jeruzalemin Lindor nderkohë zëvendës presidenti amerikan Joe Biden zhvillonte një vizitë, por zemërimi i administratës së presidentit Obama duket të jetë ende i pashuar. Këshilltari i lartë i Shtepisë së Bardhë David Axelrod foli në programin televiziv Meet the Press të stacionit NBC. Izraeli pushtoi Jeruzalemin Lindor në vitin 1967 gjatë Luftës Gjashtë Ditore. Palestinezët e shohin Jeruzalemin Lindor si kryeqytetin e shtetit të tyre të ardhëshëm nën zgjidhjen për dy shtete që ka dalë përsëri në sipërfaqe, diskutime për paqen në Lindjen e Mesme të promovuara nga Shtetet e Bashkuara për shumë vite. Këshilltari i Shtepisë së Bardhë Axelrod tha se njoftimi izraelit për ndertime bën vështirësimin e mëtejshëm të një marrëveshje tejet të vështirë për tu arritur Zyrtarët izraelit kanë shprehur keqardhe për kohën e njoftimit, por jo për atë çfarë përmbante ai. Qeveria e kryeministrit Benjamin Netanyahu vazhdon të mbrojë politikën e saj të zgjerimit të vendbanimeve hebraike. Për dekada të tera, Izraeli ka qënë vendi aleat më i afërt i Shteteve të Bashkuara në Lindjen e Mesme dhe një prej vendeve kryesore për marrjen e ndihmave amerikane. I pyetur nëse Shtetet e Bashkuara do të kërkojnë të ndalen ndertimet në territorin e debatuar, sekretari i shtypit i Shtepisë së Bardhë Robert Gibs tha. Zëdhënësi i Shtëpisë së Bardhë, Gibbs po filste gjatë një emisioni televiziv në kanalin Fox News. Nderkohë, palestinezët kanë kërcenuar për anulimin e negociatave indirekte, për të cilat patën renë dakord një javë më parë para njoftimit izraelit.